ANDREW WOMMACK EVANKELIUMIN ÄÄRELLÄ
Evankeliumin kuulemisesta opetuslapseksi 17/20
Tervetuloa kuulemaan opetusta Jumalan armosta ja rakkaudesta.
―Tervetuloa evankeliumin äärelle.
Jatkan edelleen opetustani opetuslapseusevankelioinnista.
Nämä ovat voimallisia totuuksia ja uskon, että ne auttaisivat ihmisiä.
Minusta Kristuksen ruumiin tulisi tietää tästä aiheesta enemmän.
Näiden opetusten lisäksi meillä on DVD- ja CD-levyjä opetuslapseudesta.
On tärkeää päästä käsiksi näihin totuuksiin, joista harvat opettavat.
Meillä on myös opetuslapseuspaketti, jossa on kolme tärkeintä asiaa, -
joista Herra on puhunut minulle.
Paketti on vielä jonkin aikaa tarjolla television kautta.
Kannattaa hankkia se, siitä olisi sinulle paljon apua.
Puhuin 1. Timoteuskirjeen luvusta 4, - jossa Paavali sanoo Timoteukselle, -
ettei tämä saanut antaa kenenkään ylenkatsoa itseään nuoruutensa takia.
Paavali ei siis kirjoittanut niille, jotka ylenkatsoivat Timoteusta -
ja käskenyt heidän lopettaa, vaan hän kirjoitti Timoteukselle, -
ettei tämä saanut sallia sitä.
Monet ajattelevat, ettei toisten ajatuksia voi muuttaa, -
mutta voimme hallita sitä, miten ne vaikuttavat meihin.
Uskon, että tässä on suuri viisaus.
Yhteiskuntamme on mennyt täysin eri suuntaan.
Emme ota vastuuta itsestämme, vaan syy on aina muissa, -
jotka tekevät meille väärin. Näin tapahtui jo Eedenin puutarhassa.
Aadam vieritti syyn Eevan niskoille. Syy on aina jonkun muun.
Olemme menneet siinä niin pitkälle, ettei kukaan ole vastuussa mistään.
Aina löytyy joku, jota syyttää: huonosti toimiva perhe -
tai jokin muu hallitsematon asia on tehnyt meistä sitä, mitä olemme.
Paavali kertoo Timoteukselle, miten tämän tulee hoitaa asia.
"Älä anna muiden halveksia itseäsi."
Meidän ei tarvitse yrittää hallita muita, -
mutta emme saa omaksua heidän käsitystään itsestämme.
Voimme päästä tähän vain, jos suhteemme Jumalaan on vahva.
Seuraavaksi Paavali sanoo: "vaan ole sinä uskovaisten esikuva..."
Tällä tavalla voimme muuttaa toisten mielipidettä itsestämme, -
emme tosin koskaan täydellisesti. Jeesus oli kaikessa täydellinen, -
mutta silti ihmiset vainosivat Häntä He tulevat vainoamaan meitäkin.
Emme siis voi muuttaa kaikkien mielipidettä itsestämme, -
mutta voimme voittaa monia puolellemme.
Se ei tapahdu väittelemällä, vaan toimimalla Jumalan tahdon mukaan.
Raamattukouluuni tulee paljon naisia, joilla on kutsu palvelutyöhön, -
mutta edelleen palvelutyössä olevat naiset kohtaavat ennakkoluuloja.
Ne ovat vähentyneet elinaikanani täällä USA:ssa, -
mutta monissa maissa asia on toisin.
Monet naiset tulevat kysymään minulta neuvoa tähän.
Opetan heille Raamatun pohjalta, että naiset voivat toimia palvelutyössä, -
jotta he saavat vahvan pohjan, mutta sitten opetan heille juuri tästä.
He eivät voita arvostelijoita etsimällä oikeutusta toiminnalleen -
ja saarnaamalla naisista palvelutyössä.
On parempi tehdä sitä, mihin Jumala on heidät kutsunut, -
ja jos ihmiset ovat avoimia Jumalalle, he kyllä näkevät, -
kuka seuraa Herraa, kenellä on voitelu ja kenen työ kantaa hyvää hedelmää.
Jos he kuuntelevat Jumalaa, he tulevat huomaamaan, -
että Jumala on näiden naisten puolella eivätkä voi vastustaa Herraa.
Sama tapahtui minulle, kun menin Katherine Kuhlmannin kokouksiin.
Kuuluin silloin tiukkalinjaiseen baptistiseurakuntaan, -
jossa opetettiin, etteivät naiset saa opettaa miehiä.
Olin täynnä ennakkoluuloja -
ja menin sinne kriittisenä odottaen, että näkisin jotain, mikä on väärin.
Minusta Katherine Kuhlmann oli outo, enkä pitänyt hänestä lainkaan.
Minulla oli paljon ongelmia, mutta Jumalan voima oli tuon naisen yllä.
Olin nostellut ihmisiä pyörätuoleista ja paareilta tuoleille -
paloturvallisuusmääräysten vuoksi, ja nuo samat ihmiset juoksivat -
pitkin käytäviä parantuneina.
Katherine ei käyttänyt aikaa toimintansa puolusteluun, -
vaan toimi Jumalan voimassa ja oli esimerkki, kuten Paavali tässä sanoo.
Tunnistan Jumalan voiman ja tiesin, -
ettei voima ollut peräisin tuosta naisesta, -
vaan Jumala toimi hänen kauttaan. Hän voitti minut puolelleen, -
ei puolustamalla itseään, vaan toimimalla Jumalan tahdon mukaan.
Tästä Paavali puhuu. "Älä anna muiden halveksia itseäsi".
Miten se tehdään? Tee sitä, mitä Jumala haluaa sinun tekevän, -
ja he näkevät Jumalan voiman sinussa. Se vakuuttaa heidät.
Tänään haluan näyttää videon, jonka tv-osastoni on tehnyt.
Se kertoo Jeff ja Autumn Nakkulasta.
Raamattukouluun tullessaan he eivät vielä olleet naimisissa.
Heidän tarinansa kertoo siitä, kuinka he luottivat lujasti Jumalaan.
Erityisesti Jeff vain antoi Jumalan toimia Autumnin suhteen.
Jumala oli sanonut jo kauan sitten, että tästä tulisi hänen vaimonsa, -
mutta Jeff vain teki sitä, mitä Jumala käski, harhautumatta sivuraiteille.
Minusta tämä on hieno esimerkki asioista, joista olemme nyt puhuneet.
Näistä kahdesta tuli opetuslapsia, ja nyt he opetuslapseuttavat muita.
He johtavat kolmannen vuosikurssin mediakoulua täällä Coloradossa.
Tässä siis Jeffin ja Autumnin tarina.
Jeff ja Autumn Nakkula Lupauksesta liittoon
Kuusi vuotta sitten asuin pienessä kaupungissa Michiganissa.
Äitini kertoi minulle tv-saarnaaja Andrew Wommackista.
Olen ollut aina uskova, mutta seurakunnassani ei puhuttu armosta, -
anteeksiannosta tai Pyhän Hengen lahjoista. Sitten vanhempani -
alkoivat katsoa Andrewin ohjelmia.
Katsoin ohjelmia, tilasin opetuksia ja kohta olinkin jo raamattukoulussa.
Vanhempani kysyivät, haluaisinko tulla mukaan Andrewin seminaariin.
Tunsin sydämessäni, että Pyhä Henki sanoi: -
"Mene. Tulet saamaan sen, mitä etsit." Sain siellä Pyhän Hengen kasteen -
ja tiesin, että Charis-raamattukoulu olisi seuraava askel.
Kouluun tulo oli mahtava kokemus.
Tunnilla saimme tehtäväksi rukoilla Hengessä, kuunnella Herraa -
ja kirjoittaa ylös, mitä Hän puhui.
Tuolla tunnilla Herra näytti minulle kuin filminauhana monia asioita, -
joita elämässäni tulisi tapahtumaan. Lopuksi sain vahvan sanan: -
"Autumn on se oikea. Ole oma itsesi."
Muistan, että kouluun tuli uusi kaveri, joka oli aivan innoissaan koulusta.
En ollut kiinnostunut seurustelusta, halusin vain seurata Jumalaa.
Tuo sana oli haastava, koska koin, että hän oli täysin ulottumattomissani.
Imin itseeni opetusta kuin sieni ja muutuin täysin.
Autumn ja minä vietimme paljon aikaa samassa porukassa.
Vaelsimme ja laskettelimme. Se vain pahensi tilannetta.
Samassa porukassa oli myös hyvä ystäväni David Forgoston.
Jumala sanoi minulle kerran: "Tulet auttamaan tätä miestä."
Eräänä päivänä tv-osaston johtaja sanoi opiskelijoille, -
että tarvitsi vapaaehtoisia. Pyhä Henki piirsi kuin ison nuolen hänen ylleen -
ja sanoi, että minun piti tarjoutua vapaaehtoiseksi.
Parin viikon kuluttua sain kuvata itsekseni. Se oli iso juttu.
Sain kuvata ylistystapahtumaa.
Kun tulin sinne sisään kameroineni, tunsin sisälläni Herran sanovan, -
että keräisin varoja lähetystyölle eri puolilla maailmaa -
videoiden, uutiskirjeiden ja muun median kautta.
Kun kuulin sen, tiesin, että elämälläni oli tarkoitus.
Minulle oli olemassa oma paikka, ja tiesin kohtaloni.
Kävin raamattukoulua kaksi vuotta ja valmistuin vuonna 2007.
Mikään ei tuolloin viitannut siihen, että Autumn pitäisi minusta.
Jäin kokopäiväiseksi työntekijäksi Andrewin tv-osastolle.
Rakastin sitä. Sain sieltä valtavasti kokemusta tv-työstä.
Koulun jälkeen aloin työskennellä eräällä tilalla.
Se oli hieno paikka, ja olin todellinen cowboy.
Yritin pitää yhteyttä Autumniin. Eräs tapa siihen oli tietysti Facebook.
Kirjoitin hänelle, mutta hän ei vastannut minulle kuukausiin.
Pysyin vahvana Herran minulle antamassa sanassa vain siksi, -
ettei minun tarvinnut tehdä mitään, olin vain oma itseni.
Juuri, kun asiat olivat mielestäni täydellisesti, minulla oli upea työ -
ja tavoitin ihmisiä ympäri maailmaa, Herra kehotti rukoilemaan kielillä.
Pari päivää rukoiltuani ihmettelin, miksi minun piti rukoilla kielillä -
niin paljon, enhän edes ymmärtänyt, minkä puolesta rukoilin. Hän sanoi: -
"Älä huoli, rukoilet tulevaisuutesi puolesta, kerron myöhemmin."
Rukoillessani tulin aina vain tyytymättömämmäksi työni suhteen.
Kuulin Andrewin opettavan "pyhästä tyytymättömyydestä" ja oivalsin, -
että ehkä edessä oli muutos.
Jumala ohjaa sinua yliluonnollisesti. Sen kääntöpuoli on, että saatat olla -
tyytymätön elämääsi siksi, että sisälläsi on pyhää tyytymättömyyttä.
Eräänä päivänä puhuin David ja Judith Forgostonin kanssa.
David sanoi Jumalan sanovan, että oli olemassa joku, -
joka rakastaisi minua ehdoitta. Siinä hetkessä tiesin, että se olisi Jeff.
Sanoin Herralle, että olin väsynyt ja turhautunut siihen, -
että yritin selvittää asiat itse. "Kerro minulle, mistä oikein on kyse."
Viikon sisällä siitä, kun olin antanut sydämeni täysin Herralle, -
Hän kertoi, että menisin naimisiin Jeffin kanssa ja matkustaisin Intiaan.
Yhtäkkiä Autumnkin sanoi haluavansa mennä Intiaan Forgostonien avuksi.
David ja hänen isänsä lähtivät heti Davidin valmistumisen jälkeen -
lähetystyöhön Intiaan. Pian David ja Judith menivät naimisiin.
Autoin heitä uutiskirjeiden kanssa.
Aloimme kirjoitella enemmän ja viettää aikaa yhdessä.
Suhde edistyi nopeasti, ja hän kävi luonani tilalla.
Tiesin saaneeni sanan Herralta, -
mutta en halunnut mennä naimisiin tutustumatta Jeffiin ensin.
Herra valmisti minua, ja pian olin valmis menemään naimisiin.
En halunnut enää olla erossa hänestä.
Vietimme kiitospäivää vanhempieni luona, jotta Autumn tutustuisi heihin.
Kaikki meni hyvin, ja hänen lähdettyään päätin ostaa sormuksen.
Palasin Coloradoon ja päätin hermostuneena ehdottaa, -
että menisimme syömään ravintola Nälkäiseen karhuun.
Minulla oli kova nälkä ja ehdotin, että menisimme Nälkäiseen karhuun.
Sanoin: "Kyllä!" ―Kun pääsimme sinne, -
polvistuin ja pyysin häntä vaimokseni.
Sanoin: "Kyllä. Onko se oikea vastaus? Mitä on tekeillä?"
Näin, että hän hymyili vähän. ―Sitten sanoin: "Kyllä, tietysti."
Sitten sain lopulta kertoa hänelle, mitä Herra oli puhunut kauan sitten.
―Oli uskomatonta kuulla, että hän oli vaeltanut uskossa vielä kauemmin.
Se todella siunasi häntä, -
ja minua siunasi se, että olin kuullut Herran äänen oikein.
Kihlauduttuamme päätimme hääpäivän noin 3 kuukauden päähän.
Häät olivat Coloradon vuorilla. ―Ne olivat täydelliset.
―Häämatkallamme päätimme, että meidän piti lähteä Intiaan.
Ostimme liput saman tien.
Autoimme Forgostoneja selvittääksemme kutsumme.
Autoimme heitä valmistelemaan raamattukoulun materiaaleja.
Kun menimme sinne, odotin kohtaavani unelmieni maan, -
olinhan menossa lähetyskentälleni. Odotin kaiken olevan täydellistä: -
En olisi koskaan sairaana eikä minulla olisi rahahuolia.
Ei se mennyt ihan niin. ―Kaikki oli Intiassa erilaista, siellä oli likaista.
Joka puolella oli roskaa. Se oli meille aivan uusi kokemus.
Palattuamme Intiasta menimme töihin tilalle, jolla olin työskennellyt.
Siellä ollessamme Intia alkoi kutsua meitä aina vain voimakkaammin.
Luotimme, että Jumala antaisi rahat matkaan. Meillä oli vähän säästöjä, -
mutta tarvitsimme lisää. Puolivälissä kesää saimme suuren lahjoituksen.
Pystyimme ostamaan lentoliput ja elämään jonkin aikaa Intiassa.
Päätimme lähteä heti.
Intiassa Jeffillä oli jotain työtä raamattukoulussa, minulla ei.
Forgostoneilla oli videokamera, jota sain käyttää. Jeffkin kiinnostui.
Autumn opetti minulle, miten toimia kameran kanssa.
Hän oppi nopeasti ja piti siitä. ―Ostimme iMacin ja hyviä ohjelmia.
Aloimme tehdä elokuvaa heille. ―Ajattelin juonta ja eri kuvakulmia, -
kun taas Jeff keskittyi tekniseen puoleen ja varmisti, -
että kuva näytti hyvältä ja ääni kuului. ―Yhteistyömme toimi hienosti.
Teimme Forgostoneille videon varojen keräämistä varten -
näyttääksemme, mitä he tekivät. ―Videosta tuli menestys.
Se levisi Forgostonien yhteistyökumppaneille ja Andrewille.
Eräs tv-tuottajakin katsoi sen ja innostui siitä.
Kumppanit sanoivat, etteivät olleet ymmärtäneet, mitä kaikkea he tekivät.
Video kertoi sen selvemmin kuin kaikki uutiskirjeet yhteensä.
Joulun aikaan ollessamme Intiassa huomasin olevani raskaana.
Viisumimme oli loppumassa, mutta olimme ostaneet vain menoliput.
Se oli haaste, koska meillä ei ollut vahvaa tukijaryhmää, -
vaan olimme riippuvaisia satunnaisista lahjoista. Jumala näytti, mitä tehdä.
Myimme tietokoneen ja saimme lahjoituksen, -
joka juuri riitti lentolippuihin.
―Palasimme Colorado Springsiin ja haimme työtä toisensa jälkeen.
―Autumn oli raskaana. ja minulla ei ollut työtä. Mikään ei järjestynyt.
Rahat alkoivat loppua. ―Menimme CBC:hen kuulemaan erästä puhujaa.
Takanani istuva mies kysyi, mitä meille kuului ja tarvitsinko työtä.
Sanoin, että kyllä hän tarvitsee. ―Autan kehittämään kaappifirmaa.
Olimme kiitollisia työstä, koska nyt pystyimme jäämään Coloradoon, -
käymään kotiseurakunnassamme ja saamaan Sanan ravintoa.
Poikamme Isaac syntyi elokuussa 2010. ―Jumala antaa elämäämme -
upeita pikku lahjoja. Sain nähdä ensimmäisen lapsemme syntymän.
Sain olla kotona ja totutella äitiyteen.
Poika on meille siunaus ja suuri ilo. Hän on niin kiltti ja nukkuu kaiket yöt.
Olin käymässä tv-osastolla ja tapaamassa tuttuja, -
kun tv-ohjelman johtaja kertoi, miten innoissaan opiskelijat olivat -
hänen mediakurssistaan.
Vuosien odotuksen jälkeen hänen unelmansa vuoden pituisesta -
mediakurssista oli toteutumassa.
Halusin auttaa Jumalan valtakunnan työtä median kautta, -
mediakurssi oli upea juttu.
Tänä talvena Stephen Bransworth pyysi meidät toimistoonsa.
Hän kysyi: "Mediakurssi toteutuu, tulisitteko sen johtajiksi?"
Kurssi oli aivan uusi, joten meidän piti suunnitella se hänen alaisuudessaan.
Kaiken varmistuttua olemme tehneet töitä saadaksemme kaiken valmiiksi -
kurssin alkuun mennessä. Innokkaita opiskelijoita on jo paljon.
Jumala avasi kaiken ihmeellisesti Intiassa tekemämme videon kautta.
Emme aavistaneetkaan, että siitä kehkeytyisi jotain näin suurta.
Olemme suunnitelleet kurssin sisältöä ja rekrytoineet opettajia.
Meillä on mahtava tv-osasto ja ihmisiä, jotka ovat tehneet -
upeita juttuja valtaville yrityksille Hollywoodissa ja paljon muuta, -
ja heistä tulee kurssimme opettajia.
Mediakurssi tulee olemaan sarja työpajoja, joissa opiskelijat auttavat -
eri järjestöjä niiden varojen hankinnassa.
Toimimme tunneilla valmentajina ja projektinvetäjinä.
Opiskelijat tekevät järjestöille videoita, nettisivuja ja uutiskirjeitä.
Kun muistelen sitä, miten Jumala puhui minulle opintojeni alussa, -
näkemästäni filminauhasta on toteutunut vasta muutama asia.
Paljon on vielä tulossa.
Juuri kun tuntuu, etteivät asiat voisi olla paremmin, Hän avaa uuden oven.
Voin jakaa kaiken oppimani Charis- raamattukoulun opiskelijoille.
On hienoa olla jakamassa eteenpäin asioita, jotka olen oppinut täällä.
Opiskelijat vievät ne vuorostaan eri puolille maailmaa, ja työ kasvaa.
Andrewin opetussarja evankelioinnista ja opetuslapseudesta -
on saatavissa CD- tai DVD-levyillä sellaisena kuin se on esitetty tv:ssä, -
mutta ilman suomenkielistä tekstitystä.
Voit myös tilata opetussarjan opetuslapseuskurssina.
Kurssin 48 oppituntia on suunniteltu niin, että kuka tahansa -
voi missä ja milloin tahansa tavoittaa ei-uskovia tai opetuslapseuttaa heitä.
Jokaisesta oppitunnista on harjoituksia työkirjassa, -
ja CD-levyn ansiosta voit tulostaa harjoituksia niin paljon kuin haluat.
Tämä hyödyllinen kurssi on saatavissa englanniksi ja espanjaksi.
Kurssin voi myös tilata osana -
evankeliointia ja opetuslapseutta käsittelevää pakettia.
Jos uskot, että meidän tulee tehdä opetuslapsia, ei vain käännyttää, -
kannattaa hankkia koko paketti, johon kuuluu opetuslapseuskurssin lisäksi -
kolme muuta kurssia aiheista "Uusi minä ja Pyhä Henki", -
"Vaivaton muutos" sekä "Henki, sielu ja ruumis".
Paketin kautta sinusta tulee opetus- lapsi ja opit tekemään opetuslapsia.
Paketin listahinta on 70 puntaa, mutta tänään saat sen -
lahjoittamalla 40 puntaa tai enemmän.
Voit tilata materiaaleja luottokortilla nettisivujemme kautta.
Siellä on myös lisätietoja tuotteista ja ilmaista lisämateriaalia.
Voit myös tilata materiaaleja puhelimitse arkisin klo 7―16 (GMT).
Palvelunumeromme näkyy ruudulla.
Muista maatunnus, jos soitat Ison-Britannian ulkopuolelta.
Jos linja on varattu, voit myös tilata materiaaleja nettisivujen kautta -
milloin vain osoitteessa www.awme.net.
Jos haluat kirjoittaa meille, käytä ruudulla näkyvää osoitetta.
Tietoa Andrewin tulevista tapahtumista.
Tule tapaamaan Andrewia ja anna Jumalan sanan muuttaa elämäsi.
Andrew on leirillä Charlottessa 9―14.9.2013 -
sekä Johnson Cityssä 15.―16.9.2013.
Hän on myös Colorado Springsissä Charis-keskuksessa 30.9.2013 -
ja AWMI-pastorien vuosikonferenssissa 1.―5.10.2013, -
Englannissa AWME-pastorien konferenssissa 22.―24.10.2013, -
seminaarissa Ugandan Kampalassa 26.―27.10.2013 -
sekä seminaarissa Dallasin seudulla 8.―10.11.2013.
Lisää tietoa Andrewin tapahtumista -
saat soittamalla palvelunumeroomme tai osoitteesta www.awme.net
Muuta elämäsi...
Minulle suurin muutos liittyi siihen, että jätin kaiken taakseni, -
tulin uuteen paikkaan ja sain nähdä, että Jumala piti minusta huolen.
Koko perheeni on nähnyt suuria muutoksia tänne tuloni jälkeen.
Minusta on kuorittu pois kerroksia, ja olen saanut vahvan perustan.
Ensimmäinen vuosi on kuin vieroitusta kaikesta siitä väärästä opista, -
jonka olemme oppineet eri paikoissa.
Suurin muutos on se, että olen päässyt eroon väärästä opista, -
jonka olin omaksunut perinteiden kautta, ja saanut varman perustan.
Olen saanut täydemmän ymmärryksen siitä, mitä Jeesus teki ristillä -
ja mitä se merkitsee meille.
Opetus auttoi minua yhdistämään koko Raamatun asiat toisiinsa.
Kun menen kotiin, mieheni kysyy, mitä olen oppinut tänään.
Toisinaan en pysty puhumaan, koska tämä on vain niin hyvää.
Suurin muutos, jonka olen huomannut elämässäni tänne tulemisen jälkeen -
on Jumalan rauhan kokeminen. Raamatussa sanotaan, -
että jos keskitymme Häneen, Hän antaa meille täydellisen rauhan.
Tietämykseni Jumalasta on kasvanut ja rauha on lisääntynyt elämässäni.
Hän toi minut tänne ja todisti minulle rakkautensa minua kohtaan.
Se, että tein päätöksen tulla ja istua kuuntelemassa Sanan opetusta -
neljä tuntia päivässä, neljä päivää viikossa on saanut asiat, -
jotka Jumala istutti sydämeeni vuosia sitten, toteutumaan.
Olen oppinut ymmärtämään niitä paremmin ja saanut rohkeuden, -
jota minulla ei ennen ollut. Uskallan lähteä toteuttamaan Jumalan kutsua.
Suomennos: Anni Lähteenmäki